Diari Oficial de la Generalitat Valenciana


Sumari del DOGV 6296, del 24-06-2010 (2010/6839)

Informació pública de la sol·licitud d'autorització administrativa i declaració, en concret, d'utilitat pública d'instal·lació elèctrica. Expedient ATASCT/2009/503/03 i ATASCT/2010/27/03.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6296

Data del DOGV
:   24-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6839


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa i declaració, en concret, d'utilitat pública d'instal·lació elèctrica. Expedient ATASCT/2009/503/03 i ATASCT/2010/27/03. [2010/6839]
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, en els articles 20 i 31 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, i en el Decret 32/2006, de 10 de març, pel qual es modifica el Decret 162/1990, i en l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública la sol·licitud d'autorització administrativa i declaració, en concret, d'utilitat pública de la instal·lació elèctrica que s'indica:
Peticionari: Red Eléctrica de España, SAU, ATASCT/2009/503/03. Iberdrola Distribución Eléctrica, SAU, ATASCT/2010/27/03.
Objecte de la petició: autorització administrativa, declaració, en concret, d'utilitat pública i aprovació de projecte d'execució de la subestació elèctrica de Castalla 220/66/20.
Emplaçament de la instal·lació: Castalla (unitat UZI-5 sector Bastà).
Documents sotmesos a informació pública:
- Projecte/denominació: subestació transformadora a 220/132/20 kV de Castalla.
Característiques principals:
- Sistema de transport:
Dos posicions de línia.
Una posició per a l'enllaç de barres.
Una posició de mesura.
Espai de reserva per a dos posicions futures de transformador i de línia.
- Sistema de distribució:
Dos posicions de línia.
Una posició de transformador.
Una posició per a l'enllaç de barres.
Una posició de mesura.
Espai de reserva per a dos posicions futures de línies i una de transformador.
- Sistema de distribució de mitjana tensió:
Cinc posicions de línia.
Una posició per a l'enllaç de barres.
Una posició de mesura de barres.
Dos posicions de transformador.
Dos posicions de servicis auxiliars.
Una posició de bateria de condensadors.
Dos posicions per a partició de barres.
Tres transformadors de potència 220/20 kV 50 MVA. Dos autotransformadors 220/132/20 kV 225 MVA.
- Relació de béns i drets afectats.
- Estudi d'impacte ambiental.
- Estudi d'integració paisatgística.
- Pressupost total: 7.921.919,64 €.
- Pressupost sistema transport: 3.022.683,41 €.
- Pressupost sistema distribució: 4.899.236,23 €.
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servici Territorial d'Energia, situada a la Rambla Méndez Núñez, 41, d'Alacant, així com dirigir a l'esmentat Servici Territorial les al·legacions (en dos exemplars) que es consideren oportunes en el termini de trenta dies comptadors a partir de l'endemà de la publicació d'este anunci.
Així mateix, la present publicació es realitza als efectes de notificació previstos en l'apartat 4t de l'article 59 de la Llei 4/1999 de modificació de la Llei 30/1992, de 26 de novembre, de Règim Jurídic d'Administracions Públiques i del Procediment Administratiu Comú, segons la redacció donada al mencionat article per la Llei 4/1999 de 13 de gener (Boletín Oficial del Estado de 14 de gener).
Una vegada transcorregut l'esmentat termini sense realitzar al·legacions, se'l considerarà que està d'acord i perdrà el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.
Alacant, 2 de juny de 2010.- El cap del Servici Territorial d'Energia: Miguel García Mengual.